Aseggas n 1931, Belɛid yekfa-d larmi, syin akkin iruḥ ɣer Lzzayer ad d-inadi axeddim yemxalafen ɣef win n tfellaḥt i t-yettrajun di taddart-is, inuda almi i d-yufa axeddim deg yiwen n luzin n tsafut, ur yaɛtib ara aṭas s iɣallen-is, imi yessen ad yaru, yessen ad iɣer, rran-t d amḍif n tzeqqa n tijja, isuɛed-it lḥal maci d kra, imi yessager aṭas n lweqt i tɣuri d tira d cnawi, dɣa imud aḥric di lweqt-is d wedrim-is i tiɣin n yedlisen.